

**TECHNINĖ SPECIFIKACIJA**

1. **SĄVOKOS IR SUTRUMPINIMAI/ BENDRA INFORMACIJA**
   1. **Pirkėjas / Perkančioji organizacija / VU – Vilniaus universitetas.**
   2. **Tiekėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį.
   3. **Sutartis** – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
2. **PIRKIMO OBJEKTAS**
   1. Pirkimo objektas – aušinimo įrenginių remonto ir priežiūros paslaugos (toliau – Paslaugos).
   2. Pirkimo objektas skaidomas į šias dalis:
      1. I (pirmoji) pirkimo objekto dalis - VU objektai, esantys šiais adresais: Saulėtekio al. 5, Vilnius, Saulėtekio al. 7, Vilnius, Saulėtekio al. 7C, Vilnius, Saulėtekio al. 22, Vilnius, Saulėtekio al. 9, Vilnius, Saulėtekio al.10, Vilnius, VU Molėtų astronomijos laboratorija, Molėtų raj. Kulionių km., VU Šiaulių Akademija, Vytauto g. 84, Šiauliai, VU Kauno fakultetas, Muitinės g. 8, Kaunas, VU botanikos sodas, Kairėnų g. 47, Vilnius.

Statinių kategorija: ypatingi;

Statinių grupė: Mokslo paskirties;

* + 1. II (antroji) pirkimo objekto dalis - VU objektai, esantys šiais adresais Vilniuje: Naugarduko g. 24, Šaltinių g. 1 A, Universiteto g. 3, Universiteto g. 5, Universiteto g. 9/1, Čiurlionio g. 21, Vokiečių g. 10, Akademijos g. 4, Mokslininkų g. 12, Geležinio Vilko g. 29 A, Šv. Jonų g. 8, Maironio g. 7.

Statinių kategorija: ypatingi;

Statinių grupė: Mokslo paskirties.

* 1. Paslaugas sudaro:

**1 lentelė.**

|  |  |  |  |  |
| --- | --- | --- | --- | --- |
| **Eil. Nr.** | **Paslaugų pavadinimas** | **Užsakymų teikimas** | | **Reagavimo / Paslaugų suteikimo terminas nuo užsakymo pateikimo** |
| **Taip**  **(žymėti, jei Paslaugų užsakymai bus teikiami pagal poreikį, periodiškai ar kt.)** | **Ne**  **(žymėti, jei nurodytu laiku bus suteiktas visas perkamas Paslaugų kiekis)** |
|  | Aušinimo įrenginių profilaktikos darbai |  |  | *Reagavimo laikas į pateiktą užsakymą ne daugiau nei 3 d. d.*  *Paslaugų suteikimo terminas derinamas kiekvienu atveju individualiai.* |
| 1. | ***Dalinė aušinimo įrenginio išorinio agregato profilaktika:*** |
| 1.1 | darbo režimų patikrinimas |
| 1.2 | freono slėgio matavimas |
| 1.3 | vėsinimo kondensatoriaus valymas (sausu būdu) |
| 1.4 | vamzdelių termoizoliacijos tikrinimas |
| 1.5 | įrangos valymas |
| 2. | ***Dalinė aušinimo įrenginio vidinio agregato profilaktika:*** |
| 2.1 | oro filtrų išvalymas |
| 2.2 | darbo režimų patikrinimas |
| 2.3 | drenažinio siurbliuko profilaktika |
| 2.4 | vandens kondensato nutekėjimo sistemos patikrinimas |
| 2.5 | vamzdelių termoizoliacijos tikrinimas |
| 2.6 | įrangos valymas |
| 3. | ***Pilna aušinimo įrenginio išorinio agregato profilaktika:*** |
| 3.1 | vėsinimo kondensatoriaus plovimas aukšto slėgio įranga |
| 3.2 | vamzdelių termoizoliacijos tikrinimas ir pataisymas |
| 3.3 | darbo režimų patikrinimas |
| 3.4 | freono slėgio matavimas ir freono papildymas (freonas apmokamas pagal faktą) |
| 3.5 | elektrinės dalies techninė apžiūra (el. kontaktų paveržimas, laidų izoliacijos išorinė apžiūra) |
| 3.6 | automatikos veikimo ir programavimo patikrinimas, parametrų reguliavimas ir analizė |
| 3.7 | įrangos valymas |
| 4. | ***Pilna aušinimo įrenginio vidinio agregato profilaktika*** |
| 4.1 | drenažinio siurbliuko profilaktika |
| 4.2 | vamzdelių termoizoliacijos tikrinimas ir pataisymas |
| 4.3 | vidinio agregato išardymas ir išvalymas |
| 4.4 | oro filtrų išvalymas/keitimas (filtrus pateikia Užsakovas) |
| 4.5 | elektrinės dalies techninė apžiūra (el. kontaktų paveržimas, laidų izoliacijos išorinė apžiūra) |
| 4.6 | darbo režimų patikrinimas |
| 4.7 | vandens kondensato nutekėjimo sistemos patikrinimas ir išvalymas |
| 4.8 | oro kondicionieriaus diagnostika |
| 4.9 | automatikos veikimo ir programavimo patikrinimas, parametrų reguliavimas ir analizė |
| 4.10 | įrangos valymas |
|  | ***Vėsinimo įrenginių remonto Paslaugos*** |
| 1. | elektrinės dalies remontas |
| 2. | gedimo diagnozavimas |
| 3. | kompresoriaus pakeitimas (tik darbas) |
| 4. | drenažinio siurbliuko keitimas (tik darbas) |
| 5. | keturių krypčių vožtuvo pakeitimas (tik darbas) |
| 6. | reguliuojamos armatūros, ventilių pakeitimas iki D40 (tik darbas) |
| 7. | vėsinimo įrenginio išorinio agregato demontavimas ir montavimas buvusioje vietoje (tik darbas) |
| 8. | oro kondicionieriaus vidinio agregato demontavimas ir montavimas buvusioje vietoje (tik darbas) |
| 9. | vamzdynų izoliacijos keitimas iki D50 (tik darbas) |
| 10. | sistemos vakuumavimas |
| 11. | vėsinimo įrenginio užpildymas šaltnešiu ir slėgio patikrinimas |
| 12. | remonto darbai keičiant ar remontuojant defektuotas dalis |
| 13. | naujo vidinio bloko įrengimas (tik darbas) |
| 14. | naujo išorinio bloko įrengimas (be kėlimo įrangos, tik darbas) |
| 15. | nenaudojamo išorinio bloko demontavimas ir utilizavimas |
| 16. | nenaudojamo vidinio bloko demontavimas ir utilizavimas |
| 17. | vėsinimo sistemos sandarumo bandymas |
| 18. | autobokštelio nuoma (iki 15 m) |

* 1. Techninės specifikacijos prieduose Nr. 1 „*Paslaugų apimtys 1 pod“* ir Nr. 2 „*Paslaugų apimtys 2 pod“* nurodyti kiekiai ir (ar) apimtus kiekvienai pirkimo objekto daliai yra preliminarūs. Pirkėjas neįsipareigoja pirkti būtent tokios Paslaugų apimties ir (ar) kiekio.

2.6. Užsakymų teikimo tvarka:

2.6.1. Sutarties galiojimo laikotarpiu Paslaugų suteikimui teikiami užsakymai pagal VU poreikį.

2.6.2. Tiekėjas gavęs Pirkėjo užsakymą atvyksta ir, jei objektyviai įmanoma, Paslaugas suteikia per 3 (tris) darbo dienas nuo užsakymo pateikimo dienos. Esant objektyvioms aplinkybėms, dėl kurių negalima suteikti Paslaugų per 3 (tris) darbo dienas nuo užsakymo pateikimo dienos (pvz.: reikalingos užsakyti tam tikros medžiagos ir pan.), Tiekėjas Paslaugų suteikimo terminą derina su Pirkėju kiekvienu atveju individualiai. Nurodytas objektyvias aplinkybes vertina Pirkėjas. Pirkėjui sutikus, suderintas konkretaus Užsakymo įvykdymo terminas fiksuojamas papildant pateikto konkretaus Užsakymo informaciją Tiekėjo nurodytu elektroniniu paštu.

1. **REIKALAVIMAI PASLAUGOMS**

3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[[1]](#footnote-2)

1. **APLINKOSAUGINIAI REIKALAVIMAI:**

4.1. Sutarties vykdymo metu Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, perdavimo-priėmimo aktai (jei tokie yra būtini), Pirkėjui turi būti pateikiami elektroniniu formatu ir pasirašomi elektroniniu būdu, sąskaitas faktūras / PVM sąskaitas faktūras už Paslaugas teikti elektroniniu būdu, Pirkėjo prašomą informaciją teikti elektroniniu formatu. Esant būtinybei spausdinti su Sutarties vykdymu susijusius dokumentus, turi būti naudojamas perdirbtas popierius, kuris atitinka minimalius aplinkos apsaugos kriterijus, nustatytus [Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ patvirtinto [Aplinkos apsaugos kriterijų taikymo, vykdant žaliuosius pirkimus, tvarkos aprašo](https://www.e-tar.lt/portal/lt/legalAct/TAR.4B60A8C9678B/asr) 2 priedo I skyriuje „Popierius ir jo gaminiai“.

PRIEDAI:

1. Paslaugų apimtys 1 pod;
2. Paslaugų apimtys 2 pod.

1. Lygiaverčiu laikomas pirkimo objektas, kurio savybės nėra prastesnės (t.y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais):

   neatliekant papildomų sąveikaujančių elementų pakeitimų;

   panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;

   numatytas tarnavimo laikotarpis nėra trumpesnis;

   nėra prastesnio techninio pažangumo lygio.

   Siūlant lygiavertį pirkimo objektą, privaloma pateikti dokumentus, įrodančius atitiktį pirkimo objektui keliamiems reikalavimams. Tokie dokumentai galėtų būti Lietuvos Respublikoje įsteigtos atitikties vertinimo įstaigos tyrimų ataskaita ar pažyma, taip pat pripažįstama kitose šalyse įsteigtų lygiaverčių atitikties vertinimo įstaigų išduotos pažymos. Jeigu Tiekėjas negali gauti nurodytų pažymų ar tyrimų ataskaitų dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad siūlomas lygiavertis pirkimo objektas atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo savideklaracija be konkrečių, techninių įrodymų. Pirkėjas pasilieka sau teisę atlikti Pavojaus rizikos vertinimą jei siūlomos prekės lygiavertiškumui pateikti dokumentai bus nepakankami. [↑](#footnote-ref-2)