**paslaugų pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **Aušinimo įrenginių remonto ir priežiūros paslaugos VU pastatų patalpose Nr. 4643/2025/TVPC** | | |
| **Sutarties data** | *Nurodyta metaduomenyse* | **Sutarties numeris** | *Nurodyta metaduomenyse* |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Vilniaus universitetas |
| 1.1.2. Juridinio asmens kodas | 211950810 |
| 1.1.3. Adresas | Universiteto 3, Vilnius, LT-01513 |
| 1.1.4. PVM mokėtojo kodas | LT119508113 |
| 1.1.5. Atsiskaitomoji sąskaita | LT537300010002460768 |
| 1.1.6. Bankas, banko kodas | AB Swedbank, 73000 |
| 1.1.7. Telefonas | +370 5 268 7000 |
| 1.1.8. El. paštas | infor@cr.vu.lt |
| 1.1.9. Šalies atstovas | Kancleris Raimundas Balčiūnaitis |
| 1.1.10. Atstovavimo pagrindas | Vilniaus universiteto rektoriaus 2025-04-01 įgaliojimas Nr. RI-86 |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos.  Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją) | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** | | (nurodyti padalinį / skyrių, pareigas, vardą, pavardę, tel., el. paštą) | |
| **2.2. Tiekėjo kontaktiniai asmenys, atsakingi už Sutarties vykdymą** | | (nurodyti padalinį / skyrių, pareigas, vardą, pavardę, tel., el. paštą) | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis suteikti Pirkėjui Paslaugas - **aušinimo įrenginių remonto ir priežiūros paslaugas Pirkėjo pastatų patalpose** (toliau – Paslaugos).  ***1 pirkimo objekto dalis*** - VU objektai, esantys šiais adresais: Saulėtekio al. 5, Vilnius, Saulėtekio al. 7, Vilnius, Saulėtekio al. 7C, Vilnius, Saulėtekio al. 22, Vilnius, Saulėtekio al. 9, Vilnius, Saulėtekio al.10, Vilnius, VU Molėtų astronomijos laboratorija, Molėtų raj. Kulionių km., VU Šiaulių Akademija, Vytauto g. 84, Šiauliai,, VU Kauno fakultetas, Muitinės g. 8, Kaunas, VU botanikos sodas, Kairėnų g. 47, Vilnius.  /  ***2 pirkimo objekto dalis*** - VU objektai, esantys šiais adresais Vilniuje: Naugarduko g. 24, Šaltinių g. 1 A, Universiteto g. 3, Universiteto g. 5, Universiteto g. 9/1, Čiurlionio g. 21, Vokiečių g. 10, Akademijos g. 4, Mokslininkų g. 12, Geležinio Vilko g. 29 A, Šv. Jonų g. 8, Maironio g. 7.  *(Sutarties sudarymo metu įrašyti atitinkamą pirkimo objekto dalies numerį ir pavadinimą)*  Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. | |
| **3.2. Pirkimo pavadinimas ir numeris** | | Aušinimo įrenginių remonto ir priežiūros paslaugos VU pastatų patalpose Nr. 4643/2025/TVPC, CVP IS Nr. (nurodyti) | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Netaikoma | |
| **4. PASLAUGŲ SUTEIKIMO TERMINAI IR PASLAUGŲ PERDAVIMO** – **PRIĖMIMO TVARKA** | | | |
| **4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą** | | 4.1.1. Tiekėjas Paslaugas įsipareigoja teikti **12 (dvylika) mėnesių** nuo Sutarties įsigaliojimo dienos pagal Pirkėjo pateiktus Užsakymus.  4.1.2. Tiekėjas į Pirkėjo pateiktą Užsakymą turi sureaguoti, t. y. atvykti ir įvertinti esamą gedimą ir (ar) reikalingą atlikti Paslaugą, bei, jei objektyviai įmanoma, Paslaugas suteikti per **3 (tris) darbo dienas** nuo Užsakymo pateikimo dienos. Esant objektyvioms aplinkybėms, dėl kurių negalima suteikti Paslaugų per 3 (tris) darbo dienas nuo Užsakymo pateikimo dienos (pvz., reikalingos užsakyti papildomos medžiagos ar pan.), Paslaugų suteikimo terminą Tiekėjas ir Pirkėjas derina individualiai. Nurodytas objektyvias aplinkybes vertina Pirkėjas. Pirkėjui sutikus, suderintas konkretaus Užsakymo įvykdymo terminas fiksuojamas papildant pateikto konkretaus Užsakymo informaciją Tiekėjo nurodytu elektroniniu paštu. | |
| **4.2. Paslaugų / jų dalies / etapo / periodo suteikimo termino pratęsimas** | | Netaikoma. | |
| **4.3. Užsakymų teikimo tvarka** | | Užsakymai teikiami Tiekėjo nurodytu elektroniniu paštu ir laikomi gautais nedelsiant nuo Užsakymo pateikimo. | |
| **4.4. Dėl minimalios Užsakymo vertės ar apimties** | | Netaikoma | |
| **4.5. Pateikiami dokumentai** | | Turi būti pateikiami šie dokumentai: Paslaugų perdavimo-priėmimo aktas ir Sąskaita. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuoto įkainio kainodara | |
| **5.2. Pradinės Sutarties vertė ir Sutarties kaina, kai taikoma fiksuoto įkainio kainodara** | | **1 pirkimo objekto dalis:**  Pradinės Sutarties vertė yra 90 000,00 Eur (devyniasdešimt tūkstančių eurų, 00 ct) be PVM.  PVM sudaro 18 900,00 Eur (aštuoniolika tūkstančių devyni šimtai eurų, 00 ct).  Sutarties kaina yra 108 900,00 Eur (vienas šimtas aštuoni tūkstančiai devyni šimtai eurų, 00 ct) su PVM.  /  **2 pirkimo objekto dalis:**  Pradinės Sutarties vertė yra 60 000,00 Eur (šešiasdešimt tūkstančių eurų, 00 ct) be PVM.  PVM sudaro 12 600,00 Eur (dvylika tūkstančių šeši šimtai eurų, 00 ct).  Sutarties kaina yra 72 600,00 Eur (septyniasdešimt du tūkstančiai šeši šimtai eurų, 00 ct) su PVM.  *(Sutarties sudarymo metu įrašyti tinkamą pagal atitinkamą pirkimo objekto dalį)*  Šioje Sutartyje Pradinės Sutarties vertė yra lygi **maksimaliai pirkimui skirtai lėšų sumai be PVM** pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM. Pirkėjas perka Paslaugas pagal poreikį Sutartyje arba jos priede Nr. 2 „Pasiūlymas“ nurodytais įkainiais, neviršijant Sutarties kainos. Sutartyje arba jos priede Nr. 2 „Pasiūlymas“ atskirose eilutėse nurodytas Paslaugų kiekis gali būti keičiamas (didėti ar mažėti).  Pirkėjas Sutarties galiojimo metu įsipareigoja išpirkti Paslaugų už ne mažiau kaip 50 (penkiasdešimt) procentų Pradinės Sutarties vertės. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties kaina / įkainiai bus perskaičiuojami:  5.3.1. dėl PVM tarifo pasikeitimo;  5.3.2. netaikoma;  5.3.3. dėl kainų lygio pokyčio;  5.3.4. netaikoma. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.  Perskaičiavimas įforminamas Susitarimu ne vėliau kaip per 5 (penkias) darbo dienas nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos. | |
| **5.3.2.** **Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo** | | Netaikoma | |
| **5.3.3. Sutarties kainos / įkainių peržiūra dėl kainų lygio pokyčio** | | 5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 (penkis) procentus. Sutarties kainos / įkainių peržiūra atliekama ne rečiau kaip kas 12 (dvylika) mėnesių.  5.3.3.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.  5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).  5.3.3.4. Atlikdamos Sutarties kainos / įkainių peržiūrą Šalys vadovaujasi Lietuvos statistikos departamento interneto svetainės <http://osp.stat.gov.lt/> skyriuje „Vartotojų kainų indeksai“ skelbiamas indeksas „Vartojimo prekės ir paslaugos“. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.  5.3.3.6. Nauja Sutarties kaina / įkainiai apskaičiuojami pagal žemiau pateiktą formulę:  , kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) kaina / įkainis (Eur be PVM)  k – pagal vartotojų kainų indeksą „Vartojimo prekių ir paslaugų“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas „Vartojimo prekių ir paslaugų“.  Indpradžia – laikotarpio pradžios datos (mėnesio) vartojimo prekių ir paslaugų indeksas „Vartojimo prekių ir paslaugų“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.7. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a1“ suapvalinamas iki **dviejų** skaitmenų po kablelio.  5.3.3.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  5.3.3.9. Susitarimas turi būti sudarytas per 5 (penkių) darbo dienų nuo Šalies pateikto tinkamo prašymo perskaičiuoti Sutarties kainą / įkainius gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | |
| **5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo dienos.  Apmokėjimo sąlygos:  1) už įvykdytus Užsakymus mokama kartą per mėnesį. | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PASLAUGŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | **Paslaugoms** taikomas teisės aktuose nustatytas garantinis terminas, bet ne trumpesnis nei 3 (trys) mėnesiai. Garantinis terminas skaičiuojamas nuo Paslaugų perdavimo–priėmimo akto ar Sąskaitos (kai Paslaugų perdavimo–priėmimo aktas nėra pasirašomas) pasirašymo dienos. | |
| **6.2. Terminas Paslaugų trūkumams pašalinti** | | Sutartyje nurodytu garantinio termino laikotarpiu nustačius Paslaugų trūkumų, Tiekėjas turi **ne vėliau kaip** **per 5 (penkias) darbo dienas** nuo rašytinės pretenzijos gavimo dienos pašalinti Paslaugų trūkumus. | |
| **6.3. Kokybinių kriterijų įgyvendinimo ir tikrinimo tvarka** | | Netaikoma | |
| **7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | | |
| **7.1. Sutarties vykdymui pasitelkiami subtiekėjai ir (ar) specialistai** | | Sutarties vykdymui subtiekėjai ir (ar) specialistai nepasitelkiami.  arba  Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“ | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas:  Netesybomis (delspinigiais, bauda). | |
| **8.2 Sutarties įvykdymo užtikrinimo galiojimo terminas** | | Netaikoma | |
| **8.3. Sutarties įvykdymo užtikrinimo pateikimas** | | Netaikoma | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja suteikti Paslaugas per Pirkėjo ir Tiekėjo sutartą laiką arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.  9.2.3. Tiekėjas privalo sumokėti Pirkėjui netesybas per 10 (dešimt) kalendorinių dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | 9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 (penkių) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.  9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 (penkių) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | 100,00 (vienas šimtas eurų, 00 ct) Eur bauda už kiekvieną nustatytą atvejį. | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | 100,00 (vieno šimto eurų ir 00 ct) Eur bauda už kiekvieną nustatytą reikalavimo pažeidimo atvejį. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | | Netaikoma | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais** **intelektiniais veiklos rezultatais nesilaikymo** | | Netaikoma | |
| **9.10. Kitos netesybos** | | 100,00 (vienas šimtas eurų, 00 ct) Eur bauda už kiekvieną Specialiųjų sąlygų 10.2 punkte nustatytą atvejį. | |
| **10. ESMINĖS SUTARTIES SĄLYGOS** | | | |
| **10.1 Esminės Sutarties sąlygos** | | 10.1.1. Techninėje specifikacijoje ir Sutartyje nustatytas reagavimo laikas Paslaugų suteikimui, t. y. **3 (trys) darbo dienos**;  10.1.2. Sutartyje ir (ar) teisės aktuose nustatyti reikalavimai Paslaugoms. | |
| **10.2. Dideli arba nuolatiniai esminės Sutarties sąlygos vykdymo trūkumai** | | 10.2.1. jeigu Tiekėjas nesilaiko Techninėje specifikacijoje ir Sutartyje nustatyto reagavimo laiko Paslaugų suteikimui ir per 3 (tris) darbo dienas neatvyksta vykdyti Užsakymo daugiau kaip 5 (penkis) kartus;  10.2.2. Tiekėjas daugiau kaip 5 (penkis) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms.  Nustačius, kad Tiekėjas esminę Sutarties sąlygą vykdė su dideliais arba nuolatiniais trūkumais kaip numatyta šiame papunktyje, Tiekėjui taikoma Specialiųjų sąlygų 9.10 punkte nurodyto dydžio bauda. | |
| **11. SUTARTIES GALIOJIMAS IR KEITIMAS** | | | |
| **11.1. Sutarties sudarymas ir įsigaliojimas** | | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).  Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 16 (šešiolika) mėnesių. | |
| **11.2. Sutarties galiojimo termino pratęsimas** | | Šalių abipusiu rašytiniu Susitarimu Sutartis tomis pačiomis sąlygomis, nedidinant Sutarties kainos gali būti pratęsta 2 (du) kartus po 16 (šešiolika) mėnesių, jeigu yra išlikęs poreikis ir esant šiai aplinkybei:  11.2.1. Pirkėjas neišpirko Paslaugų pagal Sutartį ir nėra išnaudota Sutarties kaina. | |
| **12. SUTARTIES NUTRAUKIMAS** | | | |
| **12.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. | | |
| **12.2. Esminiai Sutarties pažeidimai** | 12.2.1. Jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;  12.2.2. Tiekėjas 10 (dešimt) kartų pažeidžia esminę Sutarties sąlygą. | | |
| **13. APLINKOS APSAUGOS IR SOCIALINIAI KRITERIJAI** | | | |
| **13.1. Su perkamomis paslaugomis susiję aplinkos apsaugos kriterijai** | Aplinkosauginiai kriterijai Paslaugoms nustatomi vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.4.4.1. papunkčiu ir 2 priedo I skyriaus „Popierius ir jo gaminiai“ reikalavimais.  Konkretūs taikomi aplinkos apaugos kriterijai nustatyti Techninės specifikacijos 4 skyriuje.  Už Sutarties vykdymą Pirkėjo atsakingas asmuo visą Sutarties vykdymo laikotarpį, kontroliuoja, kad visi su Sutarties vykdymu susiję dokumentai būtų teikiami elektroninėmis priemonėmis, taip mažinant popieriaus sunaudojimą.  Nustačius, kad Tiekėjas nesilaiko aplinkos apaugos kriterijaus, nustatyto Techninės specifikacijos 4 skyriuje pilna apimtimi, Tiekėjui taikoma Specialiųjų sąlygų 9.5 punkte nurodyto dydžio bauda. | | |
| **13.2. Su perkamomis Paslaugomis susiję socialiniai kriterijai** | Netaikoma | | |
| **14. BENDRŲJŲ SĄLYGŲ PAKEITIMAI IR PAPILDYMAI** | | | |
| **14.1.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose. | | |
| **15. SUTARTIES PRIEDAI** | | | |
| **15.1. Priedas Nr. 1** | **Techninė specifikacija** | | |
| **15.2. Priedas Nr. 2** | **Pasiūlymas** | | |
| **15.3. Priedas Nr. 3** | **Sutarties bendrosios sąlygos** | | |
| **15.4. Priedas Nr. 4** | **Specialistų sąrašas** | | |
| **16. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| Kancleris Raimundas Balčiūnaitis | | | (nurodomos atstovo pareigos, vardas, pavardė) |
| *Pasirašoma el. parašu* | | | *Pasirašoma el. parašu* |

\_\_\_\_\_\_\_\_\_\_\_\_\_\_