**Tiekėjų kvalifikacijos reikalavimai**

1. Tiekėjas turi atitikti šiame priede nustatytus reikalavimus kvalifikacijai.
2. Tais atvejais, kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama arba pagal pirkimo dokumentuose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas pirkimo vykdytojui įsipareigoja, kad pirkimo sutartį vykdys tik tokią teisę turintys asmenys. Tiekėjas turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys iki atitinkamų veiklų vykdymo.
3. Tais atvejais, kai pirkimui, vadovaujantis norminiais teisės aktais gali atsirasti būtinybė tiekėjui ar tiekėjo specialistams turėti specifinę kvalifikaciją, tiekėjui išlieka pareiga tinkamam konkrečių darbų atlikimui pasitelkti papildomus tiekėjus, specialistus, turinčius atitinkamai veiklai reikalaujamą kvalifikaciją, kuri šio pirkimo metu nebuvo tikrinama.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
5. Jeigu tiekėjas teikia lygiaverčius dokumentus, teikiamų dokumentų lygiavertiškumą turi įrodyti pats tiekėjas.
6. Kitos pastabos:

* jeigu pasiūlymą teikia ūkio subjektų grupė – reikalavimus turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
* tiekėjas gali pasitelkti ir remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą pirkimo vykdytojui pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta ar kurio pajėgumai pasitelkiami, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, pirkimo vykdytojas iš tiekėjo priima bet kokias tai patvirtinančias priemones;
* Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimu.

1. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.
2. Prieš nustatant laimėjusį pasiūlymą, bus prašoma tiekėjo, kurio pasiūlymas gali būti pripažintas ekonomiškai naudingiausiu pasiūlymu, pateikti dokumentus, įrodančius atitiktį keliamiems kvalifikaciniams reikalavimams.

***1 lentelė. Kvalifikaciniai reikalavimai***

|  |  |  |  |
| --- | --- | --- | --- |
| **Eil. Nr.** | **Kvalifikaciniai reikalavimai** | **Reikalavimus įrodantys dokumentai** | **Subjektas, kuris turi atitikti reikalavimą** |
|  | Tiekėjas turi pasiūlyti bent 1 (vieną) specialistą turintį teisę dirbti su fluorintomis šiltnamio efektą sukeliančiomis dujomis.  ***Pastaba.*** *Perkančioji organizacija nurodo reikalaujamas kompetencijas, o tiekėjas turi pateikti minimalų reikalaujamas kompetencijas atitinkančių specialistų skaičių. Perkančioji organizacija neriboja siūlyti kelis specialistus į vieną poziciją. Sprendimus dėl specialistų skaičiaus priima tiekėjas.* | *Galimas laimėtojas turės pateikti:*   1. Užpildytą ir pasirašytą priedą Nr. 1 „Specialistų sąrašas“. 2. Pažymėjimas ar kitas lygiavertis dokumentas, įrodantis specialisto teisę dirbti su fluorintomis šiltnamio efektą sukeliančiomis dujomis.   (Vadovaujantis Aplinkos apsaugos ministro 2024-10-24 įsakymo Nr. D1-299 „*Dėl Fizinių asmenų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis ir jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašo ir programų patvirtinimo“* 3.1. punktu, *„fizinius asmenis, dirbančius su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis ir jų turinčia įranga, moko, egzaminuoja, išduoda jiems pažymėjimus, tvarko fizinių asmenų, įgijusių pažymėjimus, duomenis tie mokymų teikėjai, kuriems išduotas Aplinkos apsaugos agentūros leidimas vykdyti veiklą.“* **Pažymėjimas turi būti išduotas Aplinkos apsaugos agentūros leidimą turinčios įstaigos.)**  3. Tiekėjų, siūlančių užsienio šalių specialistus (Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis) įgyta kvalifikacija bus laikytina atitinkančia nustatytą reikalavimą, nepriklausomai nuo to, kad šio pajėgumo teisės patvirtinimo dokumentas Lietuvoje bus išduotas po pasiūlymų pateikimo termino pabaigos. Tokiu atveju, galimas laimėtojas turi pateikti kilmės šalyje išduoto dokumento kopiją ir prašymo išduoti teisės pripažinimo dokumentą kopiją (Prašymas dėl atestavimo atitinkamai institucijai turi būti pateiktas iki pasiūlymų pateikimo termino pabaigos), o iki pirkimo sutarties pasirašymo, turės pateikti ir patį teisės pripažinimo dokumentą (jei taikytina).  **Pastaba.** Tuo atveju, jei specialistas (-ai) nėra tiekėjo darbuotojas(ai), pateikiamas specialisto (-ų) sutikimas, ketinimų protokolas, sutartis ar kitas dokumentas, sudarytas iki pasiūlymų pateikimo termino pabaigos, įrodantys, kad specialisto (-ų) ištekliai tiekėjui bus prieinami visą Sutarties laikotarpį.  CVP IS priemonėmis pateikiamos skaitmeninės dokumentų kopijos. | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu tas subjektas (jo darbuotojas) pats vykdys tą pirkimo sutarties dalį, kuriai reikia jo turimų pajėgumų.    *Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.* |

Priedai:

1. Specialistų sąrašas.